በኢትዮጵያ ላይንስ ክለብ ኢንተርናሽናል ለሚያደርገው ሰብዓዊ አገልግሎት የመንግስት ድጋፍ አይለየውም
 – በኢትዮጵያ ላይንስ ክለብ ኢንተርናሽናል ለሚያደርገው ሰብዓዊ አገልግሉት ሁሉ የመንግስት ድጋፍ እንደማይለየው ፕሬዝዳንት ዶክተር ሙላቱ ተሾመ ገለፁ። ፕሬዝዳንት ዶክተር ሙላቱ ተሾመ የላይንስ ክለብ ኢንተርናሽናል ሉዕክን ዛሬ በብሔራዊ ቤተመንግስት ተቀብለው ባነጋገሩበት ወቅት እንዳሉት ተቋሙ አላማው ሰብዓዊነት የሚሰራ እስከሆነ ድረስ አስፈላጊ በሆነበት ሁሉ የኢትዮጵያ መንግስት አብሮ ለመስራት ዝግጁ ነው፡፡ የላይንስ ክለብ ሊቀመንበር ዋተን ማድን በበኩላቸው በኢትዮጵያ ላለፉት 46 ዓመታት ውጤታማ ሆነው ሥራዎቸውን ሲያከናውኑ መንግስት ያደረገላቸው ድጋፍ አመስግነዋል። ኢትዮጵያ በአሁኑ ሰዓት በትክክለኛው የፖለቲካና ኢኮኖሚ ዕድገት ውስጥ በመሆኗ አፍሪካ ውስጥ ትልቅ ሥፍራ ያላት አገር እየሆነች መምጣቷን ተናግረዋል። ላይንስ ክለብ ኢንተርናሽናል ለኢትዮጵያ የሚያደርገው ድጋፍም ከፓኪስታን ቀጥሎ ሁለተኛ እንደሚያደርገው አስታውቀዋል። ላይንስ ክለብ ኢንተርናሽናል ትራኮማንና አይን አካባቢ ያሉትን ችግሮች ህክምና የሚሰጥ ሆስፒታሎችን በማገንባት ባለሙያዎችን የማሰልጠን፣ ለወጣቶች የክህሎት ስልጠና መስጠት፣ በሰው ሰራሽ ሆነ በተፈጥሮ አደጋ ሲከሰቱ የእገዛ የማድረግ ሰብዓዊ ሥራ ይሰራል። ላይንስ ክለብ ኢንተርናሽናል ዓለም አቀፍ ፋውንዴሽን እንደ አውሮፓዊያን አቆጣጠር 1968 አካባቢ የተቋቋመ ሲሆን ኢትዮጵያ ውስጥ ላለፉት 46 ዓመታት ሲሰራ መቆየቱ ተጠቁሟል። 